**Nr. .......................................**

**RAPORT**

**privind rezultatele acțiunilor de control în cadrul Comandamentului Estival de**

**Control pe litoralul românesc, desfășurate în perioada 19.06.2022 - 19.08.2022**

În **perioada 19.06.2022 - 19.08.2022,** s-a desfășurat în continuare acțiunea de control în cadrul Comandamentului estival de control, în stațiunile turistice din județul Constanța, care a vizat realizarea de acțiuni de control în sănătate publică în obiectivele economice publice și private, precum: tabere şcolare, unităţi care cazează grupuri de copii şi tineri, dar şi în unităţi turistice de cazare şi alimentaţie publică.

**Obiectivul general** al acţiunii l-a constituit verificarea conformităţii unităţilor turistice cu normele de igienă şi sănătate publică şi a altor reglementări specifice domeniului sănătăţii publice şi impunerea măsurilor legale în vederea conformării la acestea, în scopul prevenirii îmbolnăvirii populaţiei prin boli specifice aglomerărilor umane în sezonul estival: toxiinfecţii alimentare, boală diareică, hepatită virală A, conjunctivite, dermatite, micoze, etc.

**Obiectivele specifice ale acestei acțiuni au fost**:

1. Monitorizarea zilnică a activităţii taberelor şcolare și a unităților care organizează activități similare taberelor școlare, precum și verificarea respectării prevederilor Ordinului MS nr. 1456/2020 pentru aprobarea Normelor de igienă privind unităţile pentru ocrotirea, educarea, instruirea, odihna și recreerea copiilor şi tinerilor.
2. Acţiuni de control în unităţile de alimentaţie publică şi colectivă, cofetării, patiserii și alte unități cu profil alimentar, în vederea verificării respectării legislației în domeniul materialelor în contact cu alimentele și al aditivilor alimentari.
3. Acțiuni de control privind verificarea respectării legislației în vigoare în domeniul apelor de masă și minerale naturale, îmbuteliate.
4. Acţiuni de control privind verificarea respectării legislației în domeniul produselor biocide, în unități de turism, tabere școlare și unități care organizează activități similare taberelor școlare, saloane de înfrumusețare, la operatorii producători și distribuitori de apă potabilă.
5. Acțiuni de control pentru verificarea conformării la legislația în domeniul produselor cosmetice.
6. Acțiuni de control pentru verificarea conformării la legislația în domeniul apei potabile.
7. Acțiuni de control pentru inspecţia zonelor naturale utilizate pentru îmbăiere.
8. Acțiuni de control pentru verificarea respectării legislației privind supravegherea sănătăţii lucrătorilor.
9. Acțiuni de control pentru verificarea efectuării cursurilor privind însușirea noțiunilor fundamentale de igienă de către personalul angajat, prevăzut de legislația în vigoare.

În perioada 19.06.2022 - 19.08.2022 **au fost efectuate un număr total de 2.761 controale și 6 recontroale, după cum urmează:**

* **630 acțiuni de control în unități de turism** (234 unități cazare hotelieră, 4 campinguri, 3 pensiuni turistice, 1 spălătorie hotel, 4 centre spa și 384 unități alimentație publică);
* **160 acțiuni de control la zone utilizate pentru îmbăiere** (71 zone naturale amenajate și 89 piscine);
* **597 controale domeniul apă potabilă la utilizatori;**
* **127 controale in domeniul apelor potabile îmbuteliate;**
* **215 controale în unităţi din sectorul prestări servicii care folosesc produse cosmetice;**
* **64 controale în tabere școlare;**
* **181 controale în domeniul Materialelor în Contact cu Alimentul;**
* **748 controale în domeniul biocide;**
* **17 control în domeniul aditivilor alimentari;**
* **22 alte controale;**

Pentru neconformitățile constatate**, au fost aplicate un număr total de 240 sancțiuni contravenționale, din care:**

* **102 avertismente**
* **136 amenzi** în valoare totală de **608.400 lei**
* **2 suspendări de activitate**
* **oprire de la utilizare:**
	+ - * + **3756 buc produse MCA**
				+ **1871 buc produse cosmetice**
				+ **5 buc produse biocide**
				+ **8,7 Kg aditivi alimentari**

**Principalele neconformități pentru care au fost aplicate sancțiunile contravenționale au fost:**

- neavizarea anuală a autorizației sanitare de funcționare pentru zonele naturale de îmbăiere;

- lipsa autorizației sanitare de funcționare;

- neasigurarea cu dezinfectante, antiseptice şi decontaminante autorizate/înregistrate de Comisia Naţională pentru Produse Biocide şi/sau nefolosirea acestora conform instrucţiunilor de utilizare, la concentraţiile şi timpii de utilizare specificaţi de producător;

- neinscripţionarea ustensilelor utilizate la curăţenie şi neetichetarea unor recipiente de capacitate mică (500ml) ce conţin produse de curăţenie şi dezinfecţie;

- neasigurarea apei potabile reci şi calde în unități;

- neasigurarea monitorizării calității apei de îmbăiere;

- neevaluarea calității apei de îmbăiere prin determinarea manuală a clorului rezidual de trei ori/zi;

- lipsa buletinelor de analiză privind calitatea apei de îmbăiere;

- nerespectarea normelor de igienă privind întreţinerea, spălarea şi dezinfectarea bazinelor de înot, a ştrandurilor şi a piscinelor, prin neprimenirea şi nedezinfecţia apei;

- nerespectarea periodicității monitorizării calității apei de piscină;

- neasigurarea monitorizarii calitatii apei de îmbăiere prin analize chimice și microbiologice;

- nerespectarea normelor de igienă privind întreţinerea, spălarea şi dezinfectarea bazinelor de înot şi a piscinelor, prin neprimenirea şi nedezinfecţia apei;

- neasigurarea în unităţile din sectorul alimentar a apei potabile curente reci şi calde în cantităţi suficiente pentru acoperirea nevoilor tehnologice şi pentru întreţinerea curăţeniei;

- neefectuarea cursurilor privind însușirea noțiunilor fundamentale de igienă.

- nerespectarea obligației de a verifica zilnic starea de igienă individuală a personalului şi de a depista persoanele care prezintă febră, diaree sau infecţii acute ale nasului, gâtului sau ale pielii;

- neefectuarea controlului medical periodic pentru personalul angajat în unități;

- nerespectarea regulilor de igienă individuală în timpul lucrului de către personalul angajat;

- neasigurarea în orice unitate de folosinţă publică a lenjeriei curate, dezinfectate şi călcate, schimbată după fiecare persoană, precum şi nerespectarea circuitului acesteia;

- neutilizarea corectă sau conform instrucţiunilor producătorului a produselor biocide;

- neasigurarea în cantități suficiente a produselor biocide în unități;

- amenajarea ştrandurilor, piscinelor şi bazinelor de înot fără respectarea condiţiilor stabilite prin normele de igienă în vigoare privind amplasarea şi dotarea lor;

- neaplicarea de către persoanele juridice a normelor igienico-sanitare în vigoare care reglementează gestionarea deșeurilor;

- nedotarea grupurilor sanitare publice sau din unităţile de folosinţă publică cu materiale şi mijloace adecvate pentru igiena individuală a utilizatorilor, precum şi neîntreţinerea acestora în permanentă stare de curăţenie;

- nerespectarea obligației de a păstra probe alimentare din preparatele culinare gătite, timp de 48 ore;

- nerespectarea măsurilor privind prepararea, păstrarea și servirea produselor alimentare;

- nerespectarea normelor de igienă privind depozitarea produselor alimentare.

- utilizarea aditivilor alimentari fara documente care sa ateste conformitatea;

- neefectuarea în unităţile alimentare a operaţiunilor de curăţenie şi dezinfecţie, precum şi neasigurarea dotării şi aprovizionării unităţii alimentare cu utilaje, ustensile şi materiale specifice pentru curăţenie şi dezinfecţie;

- transportarea, depozitarea sau expunerea alimentelor sub formă de materii prime sau semifabricate, împreună cu produse finite, care se consumă fără prelucrare termică şi fără asigurarea condiţiilor corespunzătoare pentru fiecare categorie;

- neefectuarea operaţiunilor de curăţenie şi/sau dezinfecţie a locurilor de muncă, utilajelor, ustensilelor, suprafeţelor de lucru şi a ambalajelor;

- nemarcarea corespunzătoare a ustensilelor utilizate la efectuarea operaţiunilor de curăţenie şi dezinfecţie.

- nerespectarea precauţiunilor universale şi a protocoalelor de lucru de către personalul medical şi auxiliar;

- neîndeplinirea condiţiilor de funcţionare prevăzute de normele legislaţiei sanitare;

- nerespectarea normelor sanitare privind depozitarea materiilor prime;

- depozitarea necorespunzătoare a produselor tip MCA, neprotejate și în alte spații decât cele prevăzute în acest sens;

- neasigurarea pediluviului/dușului pentru picioare;

- neefectuarea reparaţiilor necesare bunei funcţionări a unităţilor de folosinţă publică;